પાકિસ્તાનને પણ દુનિયાના ૨૫ શક્તિશાળી દેશોની યાદીમાં જગ્યા મળી છે. અસ્થિરતા, ભ્રષ્ટાચાર અને ભારતની સાથે જારી વિવાદના કારણે પાકિસ્તાન ગત વર્ષથી બે સ્થાન નીચે સરકીને ૨૨મા સ્થાને આવી ગયું છે. આ રિપોર્ટમાં પાકિસ્તાનને સૌથી યુવા જનસંખ્યા ધરાવતા દેશોમાંનું એક ગણવામાં આવ્યું છે. પાકિસ્તાનના મોટાભાગના નાગરિકો ૨૨ વર્ષથી ઓછી વયના છે. રિપોર્ટ પ્રમાણે, પાકિસ્તાન આંતરિક સંઘર્ષના કારણે વિદેશી રોકાણ લાવવા અને ગરીબી ઘટાડવામાં નિષ્ફળ રહ્યું છે અને શિક્ષણ, આરોગ્ય, ઈન્ફ્રાસ્ટ્રક્ચર પણ પ્રભાવિત થયું છે. જર્મનીએ આ વર્ષે યુકેને પાછળ છોડીને ચોથો ક્રમ મેળવ્યો છે. ઈયુમાં સૌથી વધુ વસતી ધરાવતો આ દેશ દુનિયાની સૌથી મોટી અર્થવ્યવસ્થાઓમાંનો એક છે. ઈયુમાંથી અલગ થયા પછી યુકેનું રેંકિંગ ઘટ્યું છે. જેમાં યુકેને પાંચમો ક્રમ મળ્યો છે, જ્યારે ફ્રાન્સ છઠ્ઠા અને જાપાન સાતમા ક્રમે છે. તેના પછી ઈઝરાયેલ આઠમા સ્થાને, સાઉદી અરેબિયા ૯મા ક્રમે અને યુએઈ ૧૦મા સ્થાને છે